PASKAIDROJUMA RAKSTS
PAR JELGAVAS VALSTSPILSĒTAS PAŠVALDĪBAS 2026. GADA 27. AUGUSTA
SAISTOŠO NOTEIKUMU NR.26-17 
 “SOCIĀLALIE PAKALPOJUMI JELGAVAS VALSTSPILSĒTAS PAŠVALDĪBĀ”” PRECIZĒŠANU

	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums 















	1.1. [bookmark: _GoBack]Jelgavas valstspilsētas pašvaldības 2026. gada 27. augusta saistošie noteikumi Nr. 26-17 “Sociālie pakalpojumi Jelgavas valstspilsētas pašvaldībā” (turpmāk – noteikumi) precizēti saskaņā ar Viedās administrācijas un reģionālās attīstības ministrijas (turpmāk – Ministrija) 2026. gada 3. septembra atzinumu Nr. P-1-13-2/4015 “Par saistošajiem noteikumiem Nr. 26-17” noradīto.
1.2. Ievērojot Ministrijas norādīto, tiek precizēti visā noteikumu tekstā nodaļu apzīmējumi, nodaļas numurējot ar arābu cipariem.
1.3. [bookmark: p10][bookmark: p-1300318]Noteikumos precizēts, ka ilgstošas sociālās aprūpes un sociālās rehabilitācijas pakalpojumus institūcijā bērniem nodrošina, pamatojoties uz Bāriņtiesas lēmumu, bet bērnam ar smagiem un ļoti smagiem funkcionāliem traucējumiem – normatīvajos aktos noteiktajā kārtībā.
1.4. Noteikumos, saskaņā ar Sociālo pakalpojumu un sociālās palīdzības likuma 9. panta (11 ) daļas 3. un 8. punktu  precizēta mērķa grupa grupu (mājas) dzīvokļa pakalpojumam un specializētās darbnīcas pakalpojumam - personām ar garīga rakstura traucējumiem, nenorādot invaliditātes līmeni. Papildu līdzekļi  2026. gadā minēto sociālo pakalpojumu nodrošināšanai nav nepieciešami, jo ir brīvas vietas – 4 vietas grupu (mājas) dzīvokļa  pakalpojumā  un 2 vietas specializētās darbnīcās pakalpojumā.  
1.5. Noteikumos precizēts, ka aprūpes mājas pakalpojums bērnam ar invaliditāti un personai līdz 24 gadu vecumam ar invaliditāti nodrošina pakalpojuma sniedzējs, kas reģistrēts sociālo pakalpojumu sniedzēju reģistrā un Jelgavas  valstspilsētas pašvaldībā tā ir Jelgavas valstspilsētas pašvaldības iestāde “Jelgavas sociālo lietu pārvalde”, slēdzot līgumus ar fiziskām personām par pakalpojuma nodrošināšanu.
1.6. Noteikumos precizēts, ka saskaņā ar Ministru kabineta 2017. gada 13. jūnija noteikumiem “Prasības sociālo pakalpojumu sniedzējiem” Krīzes centra pakalpojumu nodrošina ne tikai bērniem un ģimenēm ar bērniem (ar izmitināšanu), kuri nonākuši krīzes situācijā, bet ari citām krīzes situācijā nonākušām pilngadīgām personām, nodrošinot tiem īslaicīgu psiholoģisku un cita veida palīdzību sociālās funkcionēšanas atjaunošanai (bez izmitināšanas). 
1.7. Noteikumos precizēts, ka noteikumi stājas spēkā  2026. gada 1. novembrī.
1.8. Noteikumos precizēts, ka iesniegumi par pakalpojumu piešķiršanu, kas iesniegti līdz 2026. gada 31. oktobrim, tiek izskatīti saskaņā ar Jelgavas pilsētas pašvaldības 2018. gada 22. marta saistošajiem noteikumiem Nr.18-8 “Par sociālajiem pakalpojumiem Jelgavas valstspilsētas pašvaldībā”.
1.9. Noteikumos precizēts, ka pakalpojumi, kas piešķirti līdz 2026. gada 31. oktobrim, tiek sniegti Jelgavas pilsētas pašvaldības 2018. gada 22. marta saistošajos noteikumos Nr.18-8 “Par sociālajiem pakalpojumiem Jelgavas valstspilsētas pašvaldībā” noteiktajā kārtībā.

	2. Fiskālā ietekme uz pašvaldības budžetu 
	2.Saistošo noteikumu īstenošanas fiskālās ietekmes prognoze uz pašvaldības budžetu:
2.1. nav ietekmes uz ieņēmumu daļu;
2.2. nav ietekmes uz izdevumu daļu.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	3.1. Sociālā ietekme – tiek nodrošināta sociālo pakalpojumu pieejamība visām Sociālo pakalpojumu un sociālās palīdzības likumā  noteiktajām mērķa grupām. 
3.2. Nav ietekmes uz veselību
3.3. Nav ietekmes uz uzņēmējdarbību.
3.4. Nav ietekmes uz konkurenci.

	4. Ietekme uz administratīvajām procedūrām un to izmaksām 
	Neietekmē. 


	5. Ietekme uz pašvaldības funkcijām un cilvēkresursiem 
	Neietekmē pašvaldības funkcijas un cilvēkresursus. 

	6. Informācija par izpildes nodrošināšanu 
	 Saistošo noteikumu izpildei nav paredzēts izveidot jaunu institūciju. 

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošie noteikumi ir samērīgi.

	8. Izstrādes gaitā veiktās konsultācijas ar privātpersonām un institūcijām 
	Nav notikušas.

